CELEX: C2006/294/22
Language: da
Date: 2006-12-02 00:00:00
Title: Sag C-140/05: Domstolens dom (Anden Afdeling) af 5. oktober 2006 — Amalia Valeško mod Zollamt Klagenfurt (anmodning om præjudiciel afgørelse fra Unabhängiger Finanzsenat, Außenstelle Klagenfurt, Østrig) (Akt om tiltrædelse af Den Europæiske Union — overgangsforanstaltninger — bilag XIII — fiskale bestemmelser — cigaretter indført fra Slovenien — indførelse på det østrigske territorium i de rejsendes personlige bagage — punktafgiftsfritagelse begrænset til en bestemt mængde — mulighed for indtil den 31. december 2007 at fastholde kvantitative begrænsninger på indførsel fra tredjelande — direktiv 69/169/EØF)

2.12.2006   
            
            
               DA
            
            
               Den Europæiske Unions Tidende
            
            
               C 294/13
            
         Domstolens dom (Anden Afdeling) af 5. oktober 2006 — Amalia Valeško mod Zollamt Klagenfurt (anmodning om præjudiciel afgørelse fra Unabhängiger Finanzsenat, Außenstelle Klagenfurt, Østrig)
   (Sag C-140/05) (1)
   
   (Akt om tiltrædelse af Den Europæiske Union - overgangsforanstaltninger - bilag XIII - fiskale bestemmelser - cigaretter indført fra Slovenien - indførelse på det østrigske territorium i de rejsendes personlige bagage - punktafgiftsfritagelse begrænset til en bestemt mængde - mulighed for indtil den 31. december 2007 at fastholde kvantitative begrænsninger på indførsel fra tredjelande - direktiv 69/169/EØF)
   (2006/C 294/22)
   Processprog: tysk
   Den forelæggende ret
   Unabhängiger Finanzsenat, Außenstelle Klagenfurt
   Parter i hovedsagen
   
      Sagsøger: Amalia Valeško
   
      Sagsøgt: Zollamt Klagenfurt
   Sagens genstand
   Præjudiciel — Unabhängiger Finanzsenat, Außenstelle Klagenfurt (Østrig) — fortolkning af artikel 23 EF, 25 EF og 26 EF samt bilag XIII (Liste omhandlet i artikel 24 i tiltrædelsesakten: Slovenien), punkt 6 (Fiskale bestemmelser), nr. 2 i akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union — medlemsstaternes opretholdelse i overgangsperioden af de samme begrænsninger for mængden af cigaretter, som kan indføres i deres område fra Slovenien, uden betaling af yderligere punktafgifter end dem, der anvendes på import fra tredjelande — begrænsningen i den mængde, der kan indføres af en person, der har bopæl på det nationale område, er strengere end den begrænsning, der er fastsat for de fleste tredjelande
   Konklusion
   
               1)
            
            
               Kapitel 6, punkt 2, i bilag XIII i akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, skal fortolkes således, at det ikke er til hinder for, at Republikken Østrig midlertidigt opretholder en lovgivning om punktafgiftsfritagelse for cigaretter, som er begrænset til 25 styk, som rejsende, der har deres bopæl på denne medlemsstats område, og som via en landegrænse eller indre farvande rejser direkte ind i medlemsstatens område, indfører i deres personlige bagage fra Slovenien til Republikken Østrigs område.
            
         
               2)
            
            
               Artikel 23 EF, 25 EF og 26 EF skal fortolkes således, at de ikke er til hinder for en national lovgivning som den i hovedsagen omhandlede, hvorefter punktafgiftsfritagelse for cigaretter, der indføres i de rejsendes bagage, er begrænset til 25 styk ved indrejse i Republikken Østrig fra bestemte andre medlemsstater, bl.a. Republikken Slovenien, uanset den omstændighed, at den begrænsede afgiftsfritagelse som følge af den seneste udvidelse af Den Europæiske Union ikke længere finder anvendelse på nogen tredjelande med undtagelse af den schweiziske frizone Samnauntal, og at der ved indførsel af cigaretter fra tredjelande generelt set gælder en afgiftsfritagelse for 200 styk.
            
         
      (1)  EUT C 143 af 11.6.2005.